alexandrainst/scandi-wiki huggingface dataset:
Idrettsklubben Gimletroll

Idrettsklubben Gimletroll (stiftet 13. november 1967) er et idrettslag fra Gimlekollen i Kristiansand, og samler blant annet elever ved Fagerholt skole og Presteheia skole.

Fotball

Damer 
Damelaget spiller i 2022 i 2. divisjon, avdeling 1.

Herrer 
A-laget i fotball spiller i 2022-sesongen i 6. divisjon.

Eksterne lenker 
 
 Prestheia - Nordic Stadiums

Idrettslag i Kristiansand
Idrettslag etablert i 1967
Fotballag i Kristiansand
Fotballag etablert i 1967
1967 i Norge
Brighton (band)

Brighton er en indiepop-gruppe fra Haugesund. Medlemmene har kjent hverandre siden de var barn og alle gått på musikklinjen på Skeisvang videregående skole.

Bandet har blitt kåret til Ukas Urørt og kom til Urørtfinalen 2011 som et av fem band med låten St. James Society. Melodien er inspirert av Confessions of an English Opium-Eater av Thomas De Quincey og ble spilt på NRK en rekke ganger sommeren 2010. Før finalen var det en duell mot bandet Bloody Beach for å komme til Urørtfinalen  og det ble  satt stemmerekord med 17 456 stemmer. De har hatt en rekke konserter konserter både på by:Larm i februar 2011 og på andre konsertscener. Brighton vant også BAs konkurranse oppdrag demo i november 2010. Bandet gav ut EP-en Conquistador EP i februar 2011. Brighton er tilknyttet Amber Booking som har en rekke andre band og artister på sin liste.

Diskografi 
2011: Conquistador (EP – Indie Distribution)

Medlemmer 
 Tom Strømø – Vokal
 Øyvind H. Sørensen – Bass
 Fredrik Skogland – Gitar
 Magne Sortland – Synth
 Stian Simonsen – Trommer

Konserter
 2012 – Arena, Stord
 2011 – Kulturnatt, Haugesund
 2011 – Haugaland Kraft, Haugesund
 2011 – Vindmøllelarm, Smøla
 2011 – Bygdalarm, Øystese
 2011 – Cafè Moody, Haugesund
 2011 – Total Tønsberg, Tønsberg
 2011 – Tivoli Moss, Moss
 2011 – Kvarteret, Bergen
 2011 – Byscenen, Haugesund
 2011 – Mono, Oslo
 2011 – Rockefeller, Oslo
 2011 – Subscene, Oslo
 2011 – Internasjonalen, Oslo
 2010 – Café Kaos, Oslo
 2010 – Høvleriet, Haugesund
 2010 – Kvarteret, Bergen

Referanser

Eksterne lenker 
  
 Brighton på NRK Urørt
 Bergensavisen: «Brighton står bak sensommerhiten»

Norske popgrupper
Mjøndalsbrua

Mjøndalsbrua er den eldste av to bruer som forbinder Krokstadelva og Mjøndalen sammen over Drammenselva. Den andre er Nedre Eiker bru på riksvei 283, fra 1991. Mjøndalsbrua ligger i Drammen kommune og Viken fylke.    

I 1901 besluttet kommunestyret å bygge broen, men først i 1910 ble adkomstveiene bygget. Brua ble åpnet for gående 4. oktober 1912, ett år seinere sto broen ferdig. 12. oktober 1913 ble broen offisielt åpnet med folketog fra Mjøndalen til Folkets hus i Krokstadelva.     

Mjøndalsbrua ble bygget for kryssing av to hestevogner og er noe smal etter dagens krav og standarder.  De to midterste spennene på brua er 60 meter lange, og pilarene står 12,5 meter høye fra elvebunnen. Spenna mot land er 50 meter lange, slik at hele broen er 220 meter lang.

Se også 
 Liste over broer i Norge
 Liste over broer i Norge etter lengde

Referanser

Kilder

Eksterne lenker 
 Eiker.org om Mjøndalsbrua

Broer åpnet i 1912
Veibroer i Viken
Veier i Drammen
1912 i Norge
Liste over lufthavner i Tyskland

Dette er en liste over lufthavner i Tyskland.

Tyskland er et land i Sentral- og Nord-Europa. Det grenser til Nordsjøen, Danmark og Østersjøen i nord; til Polen og Tsjekkia i øst; til Østerrike og Sveits i sør; og til Frankrike, Luxembourg, Belgia, og Nederland i vest. Tyskland er en republikk med seksten delstater. Hovedstaden er Berlin.

Travleste lufthavner

Liste 

lufthavnnavn med fet skrift indikerer at anlegget har planlagt passasjerservice med et kommersielt flyselskap.

Se også 
 Deutsche Luftwaffe
 Heer

Referanser

  
  - inkludert IATA-koder
 Great Circle Mapper: Airports in Tyskland - IATA og ICAO-koder
 World Aero Data: Tyskland – ICAO-koder og lufthavndata
 German Airport News – ICAO-koder og lufthavndata
 Index of Military Aerodromes and Heliports . Military Aeronautical Information Publication Tyskland. 2 July 2009.

Lufthavner
Tyskland
Aleksandr Sjelepin

Aleksandr Nikolajevitsj Sjelepin (russisk: Александр Николаевич Шелепин) (født 18. august 1918 Voronezj, Russland, død 24. oktober 1994 i Moskva) var en sovjetisk sikkerhetsoffiser og politiker. Han var medlem av sentralkomitén for det kommunistpartiet i Sovjetunionen og dets politbyrå. Han var sjef for sikkerhetstjenesten KGB fra 25. desember 1958 til 13. november 1961.

Referanser

Eksterne lenker 
 Шелепин Александр Николаевич (russisk)

Sovjetiske politikere
KGB
Personer fra Voronezj
Max Hamburgerrestauranger

Max Hamburgerrestauranger AB er Sveriges nest største kjede av hamburgerrestauranter og ble grunnlagt 1968 i Gällivare av Curt Bergfors. Max har over 100 restauranter og omkring 3 000 ansatte.

Historie 
Max startet sin virksomhet i Gällivare i 1968 da Curt Bergfors sammen med sin samboer åpnet Uno-x-grillen, som var en grillbar med hurtigmat. Grillbaren lå i den østlige enden av Uno-X-bensinstasjonen som lå ved Västra Kyrkallén. To år senere ble navnet endret til Max etter eierens kallenavn, og det ble åpnet en restaurant i Skellefteå og en på Midgårdsvägen i Luleå. Siden da er det kommet tusenvis av ansatte til samt 128 restauranter rundt om i Sverige, 8 i Norge, 7 i Polen, 3 i Danmark, og 3 i Dubai. I Sverige er Max representert fra Haparanda i nord til Ystad i syd.

Norge 

Max har 8 restauranter i Norge. Den første restauranten i Norge åpnet på Egertorget i Oslo 12. mai 2011, den andre åpnet på Kjellstad i Lier 26. januar 2012, den tredje åpnet på Grønland i Oslo 31. mai 2012, den fjerde åpnet på Ringsaker 17. mars 2015. og den femte åpnet på Stavanger lufthavn 5. februar 2018.  Max ved Stavanger lufthavn drives av SSP, og er kjedens første restaurant som ligger utenfor Østlandet. Den sjette åpnet på Trondheim lufthavn, Værnes 6. november 2018. Den syvende restauranten åpnet i Skien (Nenset) høsten 2019. Den åttende restauranten ble åpnet i Kristiansand (Syndinga) 23. februar 2022. Restauranten er kjedens første restaurant på Sørlandet.  

Max har som mål å åpne 40-50 restauranter i Norge i løpet av de neste 10 årene.

Referanser

Eksterne lenker 
 

Hurtigmatkjeder
Svenske selskaper
Etableringer i 1968
Papiss Cissé

Papiss Demba Cisse (født 3. juni 1985) er en senegalesisk fotballspiller som spiller for den franske klubben Amiens SC.

Han har tidligere spilt for AS Douanes, Metz, Cherbourg, Chateauroux,Freiburg og Newcastle United. Cissé spiller som spiss. Cissé har rekorden som den mest scorende afrikanske spilleren i Bundesligaen for en sesong med 22 mål i 2010-2011 sesongen. Samme sesong fikk Cissè EFFIFU prisen som den mest effektive spissen i ligaen.

Cissé debuterte for det senegalesiske nasjonallaget den 12. august 2009 i en vennskapskamp mot Den demokratiske republikken Kongo.

Referanser

Eksterne lenker 
 

Senegalesiske fotballspillere
Spillere i Afrikamesterskapet 2012
Spillere i Afrikamesterskapet 2015
Fotballspillere for FC Metz
Fotballspillere for AS Cherbourg
Fotballspillere for LB Châteauroux
Fotballspillere for SC Freiburg
Fotballspillere for Newcastle United FC
Fotballspillere for Shandong Luneng Taishan FC
Fotballspillere for Alanyaspor
Fotballspillere for Fenerbahçe SK
Fotballspillere for Çaykur Rizespor
Fotballspillere for Amiens SC
Personer fra Dakar
Fødsler i 1985
Valerij Poljakov

Valerij Vladimirovitsj Poljakov (russisk: Вале́рий Влади́мирович Поляко́в; 1942–2022) var en russisk kosmonaut. 

Poljakov innehar rekorden for den lengste romferden i menneskehetens historie, idet han bodde ombord på romstasjonen Mir i mer enn 14 sammenhengende måneder (437 dager og 18 timer) i løpet av én enkelt romferd.

Poljakov ble valgt ut som kosmonaut i 1972, og han gjennomførte sin aller første flytur i verdensrommet ombord på Soyuz TM-6 i 1988. Han vendte tilbake til Jorden 240 dager senere ombord i TM-7. Poljakovs andre romferd varte fra 8. januar 1994 til 22. mars 1995, til sammen 437 dager, og dermed var verdensrekorden for den lengste bemannede romferden i historien et faktum. 

Hans opprinnelige navn var Valerij Ivanovitsj Korsjunov. Etter å ha blitt adoptert av sin stefar i 1957, skiftet han navn. Poljakov ble uteksaminert fra videregående skole i 1959. Deretter begynte han ved Moskvas medisinske institutt, og ble uteksaminert derfra med en doktorgrad.

Poljakov ble assisterende direktør i Direktoratet for folkehelse i Moskva. Han var gift og fikk ett barn. I 1999 ble Poljakov tildelt den spanske utmerkelsen Fyrsten av Asturias' pris for internasjonalt samarbeid sammen med Pedro Duque, John Glenn og Chiaki Mukai, som også er astronauter.

Referanser

Eksterne lenker 
 Biografi hos Spacefacts

Russiske kosmonauter
Personer fra Tula
Beiskambrosia

Beiskambrosia (Ambrosia artemisiifolia) er en ettårig ugressplante med en oppreist, stiv vekst. Stenglene forgreiner seg fra bakken. De er hårete og bærer motsatte, men lenger oppe spredte, blader. Bladene er stilkete, smalt eggformede og samtidig dobbelt fjærsnittdelte med smale avsnitt. Oversiden er mørk grågrønn, mens undersiden er litt lysere. Blomstringen skjer i september–oktober, hvor man kan finne bittesmå kurver med hannblomster samlet i endestilte aks eller klaser. Hunnblomstene sitter noen få sammen i bladhjørnene lenger nede på stengelen. Fruktene er hornete nøtter uten fnokker.

Ikke-synlige trekk 
Rotnettet består av en slank pælerot og grove, vannrette siderøtter. Plantens pollen er sterkt allergifremkallende. Allergenet er proteinet "Amb a 1", som er et surt, såkalt 38 kDa, ikke-glycosylert protein med 268 aminosyrer.

Høyde og bredde 
1,00 × 0,25 m (100 × 25 cm/år).

Voksested 
Artens opprinnelige hjemsted er godt drenerte grusbanker ved eller i rennende vann overalt fra Newfoundland i nord til Texas i sør. Efter at nybyggerne ryddet den opprinnelige vegetasjonen, har den likevel bredt seg og er i dag en ruderatplante og et ugress. I dalen langs Little Topashaw Creek, nær Atlanta i staten Louisiana finnes den fortsatt sammen med blant annet trompetvin, asklønn, maure, nattlys, amerikaplatan, klatrevillvin, lyssiv, vasseik, giftsumak, Solidago nemoralis, svartbjørk og ambratre.

Planten kom til Europa i 20. århundre, sannsynligvis sammen med importerte frø. I løpet av 1980- og 1990-tallet har den spredt seg til de fleste landene i Europa. Flere land har programmer for å bekjempe spredningen aktivt. 

I Norge er det frykt for at arten skal få fotfeste når klimaet blir mildere, for det vil bety en forlengelse av pollenallergisesongen helt til november måned. I Fremmedartslista 2018 er beiskambrosia kategorisert som lav risiko på grunn av begrenset invasjonspotensial og ingen kjent økologisk effekt.

Referanser

Eksterne lenker 

 
 Astma- og allergiforbundet. Beiskambrosia En ny allergenspreder i Norge?

Kurvplantefamilien
Planter formelt beskrevet i 1753
Planter formelt beskrevet av Carl von Linné
Jacob Worm-Müller

Jacob Worm-Müller (født 23. desember 1834 i Bergen, død 11. januar 1889 i Kristiania) var en norsk lege og professor i medisin, mest kjent for å bygge opp faget medisin ved Det Kongelige Frederiks Universitet der han jobbet.

Etter examen artium ved Bergen katedralskole 1852 og cand.med. ved Universitetet i Christiania 1860 var han privatlege frem til 1865, da han reiste til kontinentet for å studere øye- og øresykdommer, samt kurbading som terapi.  I 1873 ble han ansatt i fysiologi ved Det Kongelige Frederiks Universitet og skrev om mineralvann og den svenske legen August Almén. Han startet Fysiologisk Institutt i 1875, og ble derfor professor i 1877, som faren  (brigadeelgen) også var i sin tid, men var astmatiker og døde av lungebetennelse i 1889, 55 år gammel.
Forfatteren Amalie Skram var Jacobs svigerinne, i tiden 1864-82 gift med Jacobs bror Bernt Ulrik August Müller (1837–98), og de fikk i 1864 sønnen Jacob. Jacob og Bernts far var brigadeelge Jacob Worm Skjelderup Müller (1793–1863). Jacobs sønn Jacob S. Worm-Müller (1884–1963) ble professor i historie og ekspert på Unionsoppløsningen i 1905. Jacobs dattersønn var Ole Jacob Worm-Müller Malm, som var medisinsk professor og ble kalt Ole Malm (1910–2005) Verv 
 Det Norske Videnskaps-Akademi innvalgt i 1871, også viseformann
 Det Norske Medicinske Selskab, formann 1878–79
 Archiv for Mathematik og Naturvidenskab'', grunnlegger i 1876 sammen med G. O. Sars og Sophus Lie
 Københavns Universitet, æresdoktor i medisin ved  400-årsjubileum 1879

Utgivelser

Referanser 

Norske medisinprofessorer
Medlemmer av Det Norske Videnskaps-Akademi
Norske leger
Personer fra Bergen kommune
Berg skole (Larvik)

Berg skole er en barneskole i Helgeroa i Larvik. Skolen ble bygget i 1963, og erstattet da skolene Arøya, Helgeroa, Nevlunghavn, Holhjem og Manvik. I oppstartsåret hadde skolen 193 elever fordelt på ni klasser. I skoleåret 2013/2014 var det 250 elever fordelt på tretten klasser.

Referanser

Eksterne lenker 
 Hjemmeside

Barneskoler i Vestfold og Telemark
Skoler i Larvik
Jønjiljotunnelen

Jønjiljotunnelen er en veitunnel på fylkesvei 37 i Notodden kommune i Telemark. Tunnelen er 784 meter lang og ble åpnet som en del av Tinnsjøvegen i 1992. Tunnelen ble forlenget med 20 meter sommeren 2020 på grunn av rassikring, fra 764 til 784 meters lengde. Samtidig fikk tunnelen montert vifter.

Byggekostnad var en del av 370 millioner kroner for hele Tinnsjøvegen i 1992, og sammen med Presturatunnelen ble den renovert for tilsammen 147 millioner i 2011. Begge tunnelene ble forlenget med 20 meter som en del av sikring i 2020, for en kostnad på 24 millioner tilsammen.

Se også 
Presturatunnelen
Lynneviktunnelen
Finnekåsatunnelen
Veitunneler i Norge

Referanser

Eksterne lenker
 Jønjiljotunnelen på Google StreetView

Veitunneler i Vestfold og Telemark
Veier i Notodden
1992 i Norge
Tunneler åpnet i 1993
Nicholas Ridley

Nicholas Ridley (født ca. 1500 i Tynedale i Northumberland i England, henrettet 16. oktober 1555 i Oxford) var en engelsk biskop av London som ble henrettet ved brenning på bålet.

Liv og virke

Bakgrunn
Nicholas Ridley ble utdannet ved Royal Grammar School, Newcastleand Pembroke College og senere ved University of Cambridge, der han ble tildelt sin mastergrad i 1525.

Prest, professor
Like etter at Ridley ble ordinert som prest reiste han til Paris for å få sin videre utdannelse. 

Etter hjemkomsten til England rundt 1529, ble han ansatt som professor ved Cambridge University i 1534. Rundt denne tiden var det betydelig debatt om pavens overhøyhet i riket. Ridley var godt bevandret på bibelsk hermeneutikk. 

Ridley ble utnevnt av daværende erkebiskop av Canterbury, Thomas Cranmer, til å tjene som en av hans feltprester. I april 1538 valgte erkebiskopen Ridley til prest i Herne i Kent. Ridley ble også valgt til Master of Pembroke College. 

I 1543 ble Ridley anklaget for kjetteri, men han klarte å motbevise dette. Erkebiskop Thomas Cranmer hadde besluttet å støtte den engelske reformasjonen som oppstod på denne tiden, ved å gradvis erstatte den gamle garde i hans kirkelige provins med menn som fulgte den nye tenkningen.

Biskop
Ridley ble derfor valgt til biskop av Rochester i 1547, og kort tid etter at Ridley begynte i dette embetet fikk han ordre om at alteret i alle kirkene  i hans bispedømme burde fjernes, og i stedet skulle det settes inn bord for å feire den siste nattverden til Jesus. 

Ridley ble brent på bålet på grunn av forræderi mot den britiske staten og for å ha støttet Jane Grey som også ble henrettet.

Referanser 

Britiske biskoper
Personer fra Northumberland
Fødsler i 1500
Dødsfall i 1555
Høgåsbakken Alpinsenter

Høgås Alpinsenter er Holmestrands eneste alpinanlegg. Anlegget eies og drives av Botne Skiklubb. Høgås Alpinsenter har to skitrekk og to nedfarter, det lengste på 700 meter.
Det er kafé med enkel severing tilrettelagt for bevegelseshemmede.

Referanser 

Alpinanlegg i Norge
Sport i Holmestrand
Idrettsanlegg i Vestfold og Telemark
Byggverk i Holmestrand
Fedaheitunnelen

Fedaheitunnelen er en veitunnel i Kvinesdal kommune i Agder. Den er en del av europavei 39 og delvis på fylkesvei 465. Den er 1 434 meter lang og ble åpnet i 2006. Inne i tunnelen er det et planskilt kryss med arm til Hangelandsvika. Armen er en del av fylkesvei 465, som videre deler trasé med europaveien øst for krysset frem til Opofte.

Se også 
 Fedafjorden bru

Eksterne lenker
 Bilde av sørøst-innslaget (armen) på fylkesvei 465 med Fedafjorden bru i bakgrunnen.

Veitunneler i Agder
Tunneler åpnet i 2006
Tunneler på E39
Veier i Kvinesdal
2006 i Norge
Hammer (symbol)

Hammer er brukt som symbol i kunst og forskjellige typer kjennetegn for sammenslutninger, i varemerker, logoer, flagg, segl og våpenskjold.

En hammer utformet som en grafisk figur, har vært et symbol fra gammel tid. Særlig betegner hammeren en smed eller en annen som arbeider med hendene.

I norrøn mytologi er hammeren et viktig symbol for Tors hammer Mjølner.

I flagg og andre kjennetegn er en hammer, gul på rød bunn, brukt av arbeiderbevegelsen.

Tre hammere inngår som de sentrale figurene i mestermerket som bare kan brukes av håndverksmestere som har mesterbrev. I mestermerket er det tre hammere, plassert en over to og innenfor et sirkelrundt tannhjul som er omgitt av en sirkel og nederst av et skriftbånd med ordet MESTER som delvis dekker tannhjulets nedre del.Loven om mesterbrev fra 1986, § 1 tredje ledd, har bestemmelser om hvem som kan bruke den faglige betegnelsen mester.

Fra nyere tid har vi i Norge kommunevåpen med en opprett hammer for Ballangen, mens en skråstilt hammer er kommunevåpen for Iveland. Hammer inngår som en figur i norske slektsvåpen for bl.a. slektene Gade, Klingenberg, Koren og Smith.

Krysslagt hammer og feisel er symbol for bergverksdrift. Figurene inngår i kommunevåpenet til Røros. Plassert under en stilisert kongekrone, er figurene kjennetegn for  Direktoratet for mineralforvaltning med Bergmesteren for Svalbard (tidligere Bergvesenet).

Hammer og sigd er brukt av kommunistiske organisasjoner,  blant annet i det tidligere Sovjetunionens flagg.

En stilisert hammer kan være plassert sammen med – og ved siden av – en stilisert tang. Disse to figurene har vært brukt sammen i norske segl og våpenskjold for smeder og smedlaug helt fra middelalderen. Det kan ikke alltid fastslås om seglets innehaver arbeidet som smed. To hammere og en tang finnes i det svenske landskapsvåpenet til Härjedalen som også er kommunevåpen.

Sammenstillingen av en hammer og en tang finnes i flere norske personers segl, både innenfor en skjoldformet innramming og uten slikt skjold. Figurene kan være utformet bare ved hjelp av enkle streker og tilsvare bumerker. I  små segl kan det imidlertid være vanskelig å se om figurene er ment å bestå bare av streker, eller om de skal bestå av flater og kunne være våpenskjold med farger.

Litteratur 
H.J. Huitfeldt-Kaas m.fl.: Norske Sigiller fra Middelalderen, Oslo 1899-1950, bl.a. segl nr nr 199, 611, 723.
 Ernst Verwohlt: «Borgerlig heraldik», Heraldisk Tidsskrift, 1. bind, København 1960-64, side 102
Hans Cappelen: Norske slektsvåpen, Oslo 1969 (2. opplag 1976)
 Herman L. Løvenskiold: Heraldisk nøkkel, Oslo 1978
Hans Cappelen og Knut Johannessen: Norske kommunevåpen, Oslo 1987
 Harald Nissen og Monica Aase: Segl i Universitetsbiblioteket i Trondheim, Trondheim 1990
 Anders Bjønnes m. fl. (redaktører): Segltegninger fra hyllingene i Norge 1591 og 1610, Norsk Slektshistorisk Forening, Oslo 2010

Symboler
Heraldikk
Pablo Sarabia

Pablo Sarabia García (født 11. mai 1992) er en spansk fotballspiller som spiller for den franske klubben Paris Saint-Germain FC.

Han har gått gradene i Real Madrids junior-akademi og utviklet seg til å bli en av de største talentene i klubben. I en alder av 17 år fikk han også sin A-lagsdebut i en UEFA Champions League-kamp mot franske Auxerre, da han i det 72. minutt ble byttet inn for Cristiano Ronaldo. Han var også kaptein på det spanske U19-landslaget.

Landslaget 
Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 
 

Spanske fotballspillere
Spillere i Fotball-VM 2022
Spillere i Fotball-EM 2021
Fotballspillere for Real Madrid Castilla
Fotballspillere for Real Madrid CF
Fotballspillere for Getafe CF
Fotballspillere for Sevilla FC
Fotballspillere for Sporting Lisboa
Personer fra Madrid
Barfot

Barfot er en antologi med homofilt tematikk, med særlig vekt på unge menneskers seksualitet. Henning Gärtner Braseth og Astrid Urdal er redaktører, og den er illustrert av Olaf Knarvik. Den ble utgitt i 2002 av forlaget Gyldendal Tiden.

Historiene ble skrevet av unge og vanlige homoseksuelle stemmer. Forlagets begrunnelsen for at boka var viktig var at homofile fortsatt følte seg alene og usynliggjort: Det er fortsatt ganske skummelt å snakke om homofili når man er ung og usikker.

Boka kom i tre opplag, og ble innkjøpt ved alle landets biblioteker gjennom innkjøpsordningen til Norsk kulturråd. Redaktørene gjennomførte høsten 2002 en turné ved videregående skoler i Hordaland i regi av Fylkesbiblioteket i Hordaland.

Tema
Antologien Barfot har fokus på mangfold, frihet, kjærlighet og kamp. Astrid Urdal og Henning Braseth samlet lesbiske, homofile og bifile. Alle forteller ærlig og nakent om sine historier i antologien. Historiene handler blant annet om det første kysset og den første store forelskelsen, om den vanskelig foreldrepraten eller om å være homofil i et lukket kristenmiljø.

Forfatterne
15 personer bidro med hver sin historie i antologien. De er:
 Tina Sandmoe med «Kalde hender, varmt hjerte»
 Ørjan Bergan med «Snøen smelter tidsnok»
 Camilla Andresen med «Just a perfect day»
 Henning Gärtner Braseth med «Karneval»
 Kristin Jansen med «Enno her»
 Mille Rude og Mari Holen med «Evas hage»
 Ronny Eie med «Lolito»
 Astrid Urdal med «Kjønnsklaus»
 Kurt Are Sleveland Johnsen med «Dagbok for Kurt Are»
 Jon Asphjell med «Utpust»
 Marianne Skipperud med «Marianne i 8 scener»
 Heidi Marie Vestrheim med «Blå dråpe»
 David Löfvendahl med «Jeg – en kanin med svarte prikker»
 En samtale med Veronica Sande, ved Astrid Urdal: «Fredag i Soho»
 Gerd Brantenberg med «Etterord: Alle de flotte homofile (som aldri sa et ord)»

Referanser

Litteratur 
 Braseth, Henning Gärtner og Urdal, Astrid, red. (2002): Barfot, Gyldendal Norsk Forlag AS – Gyldendal Tiden, ISBN 82 05 27951 9.

Se også
 Homofili
 LLH

Eksterne lenker
 Bråten, Beret (9. januar 2003): «- Så blir vi alle bare mennesker», Kilden, Informasjonssenter for kjønnsforskning, , intervju med Astrid Urdal, en av redaktørene
 Hagesæther, Pål Vegard R. (17. april 2002): «– Sterk og naken», Universitas.no, bokomale

LHBT
LHBT i Norge
Seksualitet
Jan Pienkowski

Jan Michel Pieńkowski (født 8. august 1936 i Warszawa i Polen) er en polskfødt, britisk illustratør og barnebokforfatter.

I Storbritannia er Pieńkowski mest kjent for illustrasjonene til Helen Nicolls populære bøker om Meg and Mog, som kom ut på 1970-tallet, og for flere sprettopp-bøker, deriblant Haunted House, som vant Kate Greenaway-medaljen i 1980 og kom på norsk i 2008 som Spøkelseshuset, Robot, Dinner Time, Good Night og 17 andre. Pieńkowski har også arbeidet med scenografi. Han og familien kom til Storbritannia under andre verdenskrig. Tegnestilen hans er kjennetegnet av enkle figurer, tjukke, svarte streker og klare, jevne fargeflater.

Referanser

Eksterne lenker 
 Jan Pieńkowskis nettside

Britiske illustratører
Britiske barnebokforfattere
Engelskspråklige forfattere
Personer fra Warszawa
Fødsler i 1936
Renren

Renren Network (kinesisk: 人人网, pinyin: Rénrénwǎng), frem til august 2009 kjent som Xiaonei Network (校内网) er et kinesisk nettsamfunn som er en kopi av Facebook. Det er populært blant særlig studenter og skoleelever i Kina. 

Nettsamfunnet ble opprettet i desember 2005 av noen studenter, Wang Xing (王兴), Wang Huiwen (王慧文), Lai Binqiang (赖斌强) og Tang Yang (唐阳), ved Tsinghuauniversitetet i Beijing.

Renren er bare aktivt i Folkerepublikken Kina og tjener på at Facebook er blitt sperret av de kinesiske sensurmyndigheter. I april 2011 oppgav det å ha 31 millioner aktive månedlige brukere.

Eksterne lenker
 
 Xiaonei Club
 Xiaonei: Just Another Networking Brigade, University of Southern California US-China Institute, 2007-07-10.
 University-Born Online Communities Enter New Battlefield, BeijingReview.com, 2007-11-27.

Nettsamfunn
Medier i Folkerepublikken Kina
Kinesiske selskaper
Selskaper med hovedsete i Beijing
Selskaper etablert i 2005
2005 i Kina